Diari Oficial de la Generalitat Valenciana


Sumari del DOGV 6922, del 13-12-2012 (2012/11046)

Notificació del laude emés per la Junta Arbitral de Transports de València. Expedient número V-78/2012.
-------------------------------------------------------------------------------------------------------

### Dades del document

Número de DOGV
:   6922

Data del DOGV
:   13-12-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/11078


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-78/2012. [2012/11387]  
Ramón Escrig Moreno, president de la Junta Arbitral de Transports de València, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Juntec, SL, que s'ha dictat un laude en l'expedient indicat i, com que no ha sigut possible notificar-lo perquè el destinatari és desconegut, es troba en parador ignorat o absent, es notifica a través d'esta publicació, amb caràcter general. El contingut íntegre del laude és el que es ressenya a continuació:  
«Tribunal: President: Ramón Escrig Moreno. Vocals: Aurora Costa Vicente, que excusa l'assistència, i Carlos Virosque Verdú, que excusa l'assistència. Secretària vocal: Amparo Peris Catalá.   
Parts  
Reclamant: Transports Zamorano, SLU-DHL Express, representada per Pilar Navarro Soriano. Reclamat: Juntec, SL, representada per Enrique Sanjuán Julio.  
A València, el 12 de juliol de 2012, a les 18:00 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-78/2012. Se celebra la vista oral respecte a la reclamació següent: impagament de ports.  
Iniciada la vista oral pel president, es comprova la identitat de les parts compareixents i la qualitat amb què intervenen.  
  
Concedida la paraula a la reclamant, deixa basada la demanda en els antecedents de fet següents:  
1. Es ratifica en tots els motius de la demanda i manifesta que, com a conseqüència de les relacions comercials entre les parts, la reclamant va realitzar, per compte de la reclamada, diversos transports que queden especificats en el text de les factures adjuntades a la demanda. A continuació es van presentar al cobrament les factures números s/0226429, de 31 de gener de 2011, per import de 882,72 euros; s/0228020, de 30 de novembre de 2011, per import de 574,20 euros; s/0229598, de 31 de desembre de 2011, per import de 264,33 euros, i s/0240431, de 31 de gener de 2012, per import de 755,74 euros. Les factures sumen la quantitat de 2.476,99 euros.  
  
Totes i cada una de les factures expressades van ser tornades als venciments respectius.  
Acaba sol·licitant que una vegada que siga reconegut el seu dret es condemne la reclamada al pagament de la quantitat de 2.476,99 euros.  
2. Pren la paraula la representació de la reclamada, manifesta el seu total aplanament al que ha referit la reclamant. A continuació, assenyala que l'empresa està en fallida i que no disposa de liquiditat ni de cap bé, ja que els béns i saldos han sigut embargats per l'Agència Tributària. Altres béns materials va ser adjudicats i repartit entre els proveïdors, ha abandonat el domicili social i no queda personal al capdavant de l'empresa.  
Com que no hi ha més qüestions a debat, es dóna per conclosa la vista.  
S'apliquen els fonaments jurídics següents:  
1. La competència territorial de la junta, de la que no s'al·lega res, la determinen els articles 6 i 7.2 del Reglament de la LOTT (RD 1211/90).  
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumix que hi ha l'acord referit de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i que cap de les parts intervinents en el contracte haja manifestat expressament a l'altra la voluntat en contra abans del moment en què s'inicie o hauria d'haver-se iniciat la realització del servici o activitat contractat.» No consta en l'expedient que s'haja fet cap manifestació en el sentit preceptuat.  
  
3. Atesa l'absència dels vocals representants de les empreses carregadores i de la Federació de Transportistes, que van excusar l'assistència, el laude es dicta d'acord amb la previsió de l'apartat 7 de l'article 9 del Reial Decret 1211/1990, de 28 de setembre, que va aprovar el Reglament de Desplegament de la Llei d'Ordenació dels Transports Terrestres, que literalment disposa que «la no-assistència de qualsevol dels membres de la junta, a excepció del president, no impedix que es dicte el laude».  
4. De les manifestacions realitzades en vista i de l'aplanament de la demandada, es pot afirmar que, efectivament, els ports que són reclamats en esta demanda, les factures dels quals hi consten adjuntes, es van fer, la qual cosa determina el dret al cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la junta, per unanimitat dels membres, dicta el laude següent:  
Estimar la demanda interposada per Transports Zamorano, SLU-DHL Express, representada per Pilar Navarro Soriano, contra Juntec, SL, representada per Enrique Sanjuán Julio, perquè ha quedat acreditat que es van dur a terme els transports demandats, la qual cosa dóna un dret de cobrament a la reclamant.  
Per tot això, Juntec, SL, ha d'abonar a Transports Zamorano, SLU-DHL Express, la quantitat de dos mil quatre-cents setanta-sis euros amb noranta-nou cèntims (2.476,99 euros).  
Contra este laude se pot exercir l'acció d'anul·lació davant el Tribunal Superior de Justícia de la Comunitat Valenciana, en el termini de dos mesos després de la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'açò, dins dels deu dies següents a la notificació del laude se'n pot sol·licitar a esta Junta Arbitral la correcció, aclariment o complement, d'acord amb l'article 39 de la Llei d'Arbitratge.  
  
Transcorreguts vint dies des de la notificació d'este laude a les parts, se'n pot instar l'execució forçosa davant del Jutjat de Primera Instància de València, com establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.»  
Els terminis dels recursos que conté el laude transcrit es compten a partir de l'endemà de la publicació d'este edicte en el Diari Oficial de la Comunitat Valenciana.  
  
València, 28 de novembre de 2012.- El president de la Junta Arbitral de Transports de València: Ramón Escrig Moreno.